Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 1001

5. Vízgazdálkodási alapismeretek TÉMÁK VIZSGASZINTEK Középszint Emelt szint 5.1. Környezet- és hidrometeorológiai alapok Ismertesse az időjárási elemeket, azok mérési módjait, a hazai mért átlag és/vagy szélsőértékeket (hőmérséklet, szél, napsugárzás, csapadék, párolgás, páratartalom). Magyarázza el a víz természetes körforgásának folyamatát, mutassa be a víz különböző megjelenési formáit és jellemezze a különféle természetes vízfajtákat. Definiálja a vízgyűjtő terület, a vízválasztó, az összegyülekezési idő, a vízkészlet fogalmát. Írja fel a vízháztartási egyenletet és magyarázza el a vízkészletváltozás lehetséges okait egy vízgyűjtőn. 5.2. A víz mennyiségi mérése Definiálja a vízmélység, a vízállás, a térfogatáram (vízhozam) fogalmát. Elemezze a mért adatsorokat, végezzen matematikai statisztikai feldolgozást. Csoportosítsa a vízállás- és a vízhozammérés eljárásait. Mutassa be a lapvízmércék kialakítását és a rajzoló vízmércék főbb szerkezeti egységeit, működését. Határozza meg a vízállás adatsor nevezetes értékeit: LNV, LKV, NV, KV, KKK, KNV, KöV. Számítson intervallum- és relatív gyakoriságot, tartósságot. Ismertesse a vízállás észlelés szabályait. Mutassa be a közvetlen és a közvetett vízhozammérési módok közti elvi különbséget. Ismertesse az egyes vízhozammérési eljárásokhoz szükséges eszközöket, műszereket, mérőműtárgyakat, ill. a vízhozammérések végrehajtásának lépéseit. 5.3. A vizek minősége Ismertesse a vízminőség fogalmát, a víz minősítési rendszereket és a víz fontosabb fizikai, kémiai, biológiai tulajdonságait. Mutassa be a vízfelhasználók főbb csoportjait és az egyes felhasználók minőségi igényeit (ipar, mezőgazdaság, lakosság). Sorolja fel a víz társadalmi körforgása során fellépő, a vízminőséget befolyásoló tényezőket és rendszerezze a vízszennyezési forrásokat. Mutassa be a felszíni vizek integrált vízminősítési rendszerét. Ismertesse a szennyvíz és az ivóvíz jellemző minőségi mutatóit. Adott vízminőségi paraméterek alapján végezzen osztályba sorolást, minősítést. Ismertesse a nagyobb ipari vízhasználók minőségi igényeit: pl. energiaipar, élelmiszeripar. Elemezze a főbb vízszennyező anyagok hatását a természetes vízi ökoszisztémára. Értékelje az ivóvízből el nem távolított vagy oda utólag bekerülő gyakoribb szennyező anyagok élettani hatásait (pl. vas, mangán, arzén, nitrit, nitrát, karbonátok, jód, fluor, baktériumok, szabad klór). 5.4. Hidrosztatikai ismeretek Ismertesse a nyugalomban lévő folyadéktérben ható nyomás nagyságának meghatározási módját. Szerkesszen víznyomás ábrákat: vízszintes, függőleges és ferde sík felületre. Számítsa ki a víznyomásból származó erőket. 2009/56. szám Saját készítésű ábrákon mutassa be a különböző helyzetű sík felületekre ható víznyomás nagyságának alakulását és a víznyomásból származó erő(k) meghatározásának módját. Végezzen számításokat felhajtóerő, valamint úszó testek bemerülésének meghatározására. Értelmezze a közlekedőedények és a felhajtóerő jelenségét a Pascal-törvény felhasználásával. Definiálja az úszás fogalmát és mutassa be a különböző úszási helyzeteket. 5.5. Hidrodinamikai ismeretek Ismertesse a folyadékmozgások csoportosítását, több szempont alapján is. Ismertesse a kúthidraulika alapjait. Magyarázza el a hidraulikus sugár kiszámítási módját trapéz, ill. körszelvényű gravitációs csatornák esetén. Ismertesse a sebességtényező meghatározásának legalább két módját. Írja fel a Chezy-képletet és a folytonossági (kontinuitás) egyenletet. Mutassa be, hogy milyen tényezőktől függ a sebesség alakulása gravitációs vízmozgás esetén. Sorolja fel a nyomás alatti vízmozgás esetén fellépő veszteségeket és magyarázza el ezek kiszámítási módját. Értelmezze a Bernoulli-egyenletet és mutassa be alkalmazását az energiavonal megszerkesztésekor. Saját készítésű vázlatrajzon mutassa be a nyugalmi és az üzemi vízszintet, a leszívási (depressziós) görbét, a leszívás sugarát egy kút esetében. Ismertesse a kútból kitermelhető vízhozam, a leszívási sugár és a kritikus sebesség kiszámításának módját. Méretezzen és ellenőrizzen gravitációs nyílt csatornákat és csővezetékeket. Tudja használni a méretezési segédleteket (táblázatokat, grafikonokat) is. Méretezzen és ellenőrizzen nyomócsöveket egy vezeték, illetve elágazó és körvezeték esetén is. Ismertesse a nyomócsövek ellenőrzésének és méretezésének elvét a Bernoulliegyenlet felhasználásával egy cső, ill. elágazó és körvezeték esetén. 2009/56. szám

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes